५ चाड सिद्धिएको दुई दिनपछि अर्थात्‌ तिस्री २४ पाप स्वीकार्ने उपयुक्त दिन थियो। त्यो खाने र रमाहट गर्ने दिन थिएन। बरु परमेश्वरको आज्ञा पालन नगरेकोमा इस्राएलीहरूले दुःख माने र भाङरा लगाए। साथै तिनीहरू उपवास पनि बसे। फेरि पनि लेवीहरूले मानिसहरूलाई बिहान तीन घण्टाजति परमेश्वरको व्यवस्थाको पुस्तक पढेर सुनाए। दिउँसोपख मानिसहरूले “आफ्नो-आफ्नो पापको स्वीकार गर्दै परमप्रभु आफ्ना परमेश्वरलाई दण्डवत्‌ गर्दैरहे।” त्यसपछि लेवीहरूले सम्पूर्ण मानिसहरूका लागि प्रार्थना गर्न सुरु गरे। —नहे. ९:१-४.
